人面桃花：古诗词中的春花《桃夭》
诗经·国风·周南
桃之夭夭，灼灼其华。
之子于归，宜其室家。
桃之夭夭，有蕡其实。
之子于归，宜其家室。
桃之夭夭，其叶蓁蓁。
之子于归，宜其家人。
《题都城南庄》
唐 崔护
去年今日此门中，
人面桃花相映红。
人面不知何处去，
桃花依旧笑春风。
《江畔独步寻花》
唐 杜甫
黄师塔前江水东，
春光懒困倚微风。
桃花一簇开无主，
可爱深红爱浅红。
《早梅》
唐 张谓
一树寒梅白玉条，
迥临村路傍溪桥。
不知近水花先发，
疑是经冬雪未销。
《墨梅》
元 王冕
吾家洗砚池边树，
个个花开淡墨痕。
不要人夸好颜色，
只留清气满乾坤。
《酬韩侍郎张博士雨后游曲江见寄》
唐 白居易
小园新种红樱树，
闲绕花行便当游。
何必更随鞍马队，
冲泥蹋雨曲江头。
《无题四首》之四
唐 李商隐
昨日雪如花，
今日花如雪。
山樱如美人，
红颜易消歇。
《海棠》
宋 苏轼
东风袅袅泛崇光，
香雾空蒙月转廊。
只恐夜深花睡去，
故烧高烛照红妆。
《春寒》
宋 陈与义
二月巴陵日日风，
春寒未了怯园公。
海棠不惜胭脂色，
独立蒙蒙细雨中。
《漫兴·其五》
唐 杜甫
肠断春江欲尽头，
杖藜徐步立芳洲。
癫狂柳